КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöдö вежсьöмъяс пыртöм йылысь**

Шуа:

Пыртны «Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöдö вежсьöмъяс содтöд серти.

Коми Республикаса Юралысь В.Гайзер

Сыктывкар

2011 вося урасьöм тöлысь 15 лун

15/1 №

Коми Республикаса Юралысьлöн

2011 во урасьöм тöлысь 15 лунся 15/1 №-а Индöд дорö

СОДТÖД

**ВЕЖСЬÖМЪЯС,**

кодъясöс пыртöма «Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöдö

«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöдын:

Коми Республикаса вöр-ва озырлун да гöгöртас видзан министерство йылысь панасын, мый вынсьöдöма Индöдöн (содтöд):

1) 1 пункт гижны тадзи:

«1. Коми Республикаса вöр-ва озырлун да гöгöртас видзан министерство (водзö – Коми Республикаса вöр-ва министерство) (водзö – Министерство) лоö Коми Республикаса олöмö пöртысь власьт органöн, кодi збыльмöдö му пытш, ва объектъяс да ресурсъяс, звер-пöтка да налысь олан гöгöртас, вöралöм да вöралан ресурсъяс (водзö – вöр-ва объектъяс да ресурсъяс) туялöм, бурмöдöм, наöн вöдитчöм да видзöм кузя да миянöс кытшалысь гöгöртас видзöм кузя канму политика лöсьöдан да збыльмöдан могъяс да веськöдлö наöн нормативнöй инöд боксянь да тайö юкöнын веськöдлö Коми Республикаса олöмö пöртысь власьт мукöд органлöн уджöн, а сідзжö лоö Коми Республикаса олöмö пöртысь власьт уполномочитöм органöн, кодi миянöс кытшалысь гöгöртас видзан юкöнын Коми Республика мутасын нуöдö канму контроль, звер-пöтка да налысь олан гöгöртасöн вöдитчöмын, вöралöм да вöралан ресурсъяс видзöмын оланпастэчасö кутчысьöм бöрся канму контроль да дöзьöр.»;

2) 5 пунктын:

а) содтыны татшöм 221 подпункт:

«221) звер-пöтка видзан да вöдитчан, а сiдзжö вöралан да вöралан ресурсъяс видзан юкöнын:

а) сетö да дугöдö урчитöм ногöн вöралан билетъяс, урчитöм ногöн нуöдö вöралан овмöсса реестр;

б) примитö вöралан овмöсса артмöдчöм кырымавны аукцион нуöдöм йылысь помшуöм;

в) кырымалö оланпастэчасöн урчитöм ногöн вöралан овмöсса артмöдчöмъяс;

г) урчитöм ногöн збыльмöдö вöралöмын да вöралан ресурсъяс видзöмын оланпастэчасö кутчысьöм бöрся канму контроль да дöзьöр (водзö – вöралан контроль да дöзьöр);

д) дасьтö да вынсьöдö вöралан ресурсъяс, кодъяс серти оз урчитны кыйдöс лимит, позяна кыйдöс нормаяс;

е) урчитö уджсикас лыддьöг, мый серти эм инöд ньöбны нарезнöй ствола лыйсян öружие;

ж) котыртö да збыльмöдö урчитöм ногöн звер-пöтка видзöм да бурмöдöм, а сiдзжö налысь олан гöгöртас видзöм;

з) збыльмöдö урчитöм ногöн Коми Республика мутасын звер-пöткаöн вöдитчöмын дзескöдöмъяс да запретъяс найöс видзöм да бурмöдöм могысь;

и) ладмöдö урчитöм ногöн звер-пöткалысь, вöралан ресурсъяслысь лыдсö;

к) урчитöм ногöн нуöдö звер-пöтка лыдлысь канму учёт, Коми Республика мутасын звер-пöткалысь канму мониторинг да канму кадастр, а сiдзжö нуöдö Коми Республика мутасын вöралан ресурсъяс да налöн олан гöгöртаслысь канму мониторинг;

л) урчитöм ногöн збыльмöдö звер-пöткаöс рöдмöдан да налысь олан гöгöртас, мый тшыкöма ускöттьö да мукöд помка вöсна, бурмöдан мераяс;

м) оланпастэчасöн урчитöм ногöн индö звер-пöтка кыйöмлысь мында (лимитъяс);

н) урчитöм ногöн сетö звер-пöтка кыйöм вылö разрешение;

о) урчитöм ногöн сетö звер-пöтка, вöралан ресурсъяс джынвыйö вöляа условиеясын да вöчöм гöртасын видзöм да рöдмöдöм вылö разрешение;

п) юкö Коми Республика мутас вöралан объектъясö пырысь звер-пöтка кыян кадколаст серти лунвыв, шöр да войвыв районъяс вылö;

р) урчитöм ногöн корректируйтö вöралан объектъясö пырысь звер-пöтка кыян кадколастъяс;

с) видзöдö вöралiгöн капканъясöн да чарканъясöн, мукöд устройствоöн вöдитчöм бöрся;

т) видзöдö звер-пöткаысь прöдукция, вöралан прöдукция бергалöм бöрся;

у) урчитöм ногöн збыльмöдö Коми Республика мутасын звер-пöтка да налысь олан гöгöртас видзöмын да вöдитчöмын оланпастэчасö кутчысьöм бöрся канму контроль да дöзьöр;

ф) урчитö чина йöз лыддьöг, кодъяслöн эм инöд дасьтыны административнöй инöд торкалöмъяс йылысь сёрнигижöдъяс, кодъясöс видлалöмсö федеральнöй оланпастэчас серти пыртöма звер-пöтка да налысь олан гöгöртас видзöмын, видзöдöмын да ладмöдöмын Россия Федерацияса субъектъяслöн олöмö пöртысь власьт органъяслöн уджмогъясö;

х) урчитöм ногöн öтув уджалö канму власьт федеральнöй органъяскöд федеральнöй сьöмкудйысь субвенцияяс тшöт весьтö збыльмöдысь канму уджмогъяс олöмö пöртан юалöмъяс серти;

ц) участвуйтö урчитöм ногöн звер-пöтка видзöмын да вöдитчöмын Россия Федерацияса войтыркостса сёрнитчöмъяс збыльмöдöмын;»;

б) 24 подпункт киритны;

в) 31 подпункт гижны тадзи:

«31) оланпастэчасöн урчитöм ногöн удж котыртö да методика боксянь веськöдлö да ладмöдö уджсö Министерство велькöдлöм улын Коми Республикаса канму öтувъя предприятиеяслысь, кодъяслöн Коми Республикаса канму учреждениеяс учредитысьлысь уджъясыс да уджмогъясыс пырöны Министерство веськöдлöм улö, а сiдзжö пöртö олöмö пасйöм организацияяслысь мобилизация дасьтöм, пöжарысь видзчысян мераяс котыртöм, дасьтöм да збыльмöдöм;»;

3) 6 пунктö содтыны татшöм 8 подпункт:

«8) ньöбны да вöдитчыны служебнöй öружиеöн, а сiдзжö служебнöй пыдди öружие йылысь Россия Федерацияса оланпастэчас серти асьнысö видзан гражданскöй öружие да вöралан лыйсян öружие.»;

4) содтыны татшöм 6.1 пункт:

«6.1. Коми Республика мутасын звер-пöтка да налысь олан гöгöртас видзöмын да вöдитчöм ладмöдöмын канму контроль (дöзьöр) збыльмöдöм могысь Министерствоса уполномочитöм чина йöзлöн эм инöд:

1) звер-пöтка да налысь олан гöгöртас видзöмын да вöдитчöм ладмöдöмын оланпастэчасö кутчысьöм бöрся канму контроль (дöзьöр) мероприятиеяс дырйи мытшöдтöг ветлыны юридическöй кывкутысьяслöн да торъя йöзлöн объектъясö, кодъяс бöрся видзöдöны (дöзьöритöны), да корны сетны прöверка нуöдöм могысь колана документация;

2) видлавны юридическöй кывкутысьяслысь да гражданалысь документъяс, кодъяс сетöны позянлун вöдитчыны звер-пöткаöн, ветлыны торъя видзан вöр-ва мутасын (акваторийясын), а сiдзжö пытшкöс делöяс органъяссянь лыйсян öружие видзöм да новлöдлöм вылö разрешение;

3) видлавны йöзöс, кодъясöс кутöма да налысь кöлуй, сувтöдны да видлавны транспорт средствояс, прöверитны öружие да звер-пöткаöс кыян мукöд орудие, кыйöм звер-пöткаöс да наысь босьтöм прöдукция, сы лыдын сiйöс нуигöн-вайигöн, складируйтан да переработайтан местаясын;

4) мырддьыны торкысьяслысь оланпас торкалöмöн кыйöм звер-пöткаöс да наысь босьтöм прöдукция, öружие да звер-пöтка кыян мукöд орудие, сы лыдын транспорт средствояс, а сiдзжö лöсялана документъяс мырддьöм оформитöмöн;

5) видзны да новлöдлыны торъя средствояс да служебнöй орудие, а сiдзжö пасйöм öружие пыдди асьнысö видзан гражданскöй öружие да вöралан лыйсян öружие;

6) вöдитчыны ас вынöн, торъя средствоöн, служебнöй орудиеöн, а сiдзжö пасйöм öружие пыдди асьнысö видзан гражданскöй öружиеöн да вöралан лыйсян öружиеöн;

7) кыскыны административнöя кывкутны Россия Федерацияса административнöй инöд торкалöмъяс йылысь кодекс серти.»;

5) 8 пункт гижны тадзи:

«8. Министерстволысь медыджыд штат лыд индö Коми Республикаса Правительство.

Министерстволöн тэчас юкöдувъясöн лоöны медшöр туйвизьяс серти веськöдланiнъяс, юкöнъяс да секторъяс:

1) му пытшкöсöн вöдитчöм да мобилизация удж;

2) звер-пöтка да налысь олан гöгöртас видзöм, наöн вöдитчöм бöрся видзöдöм да ладмöдöм;

3) экологическöй экспертиза, ва да му йитöдъяс;

4) миянöс кытшалысь гöгöртас видзöм;

5) экономическöй анализ, сьöмкуд планируйтöм, контроль да кадръяс;

6) канму контроль да инöда удж.

Министерстволысь тэчас вынсьöдö Коми Республикаса Юралысь. Россия Федерацияса торъя уджмогъяс збыльмöдан юкöнын, мый сетöма ва йитöдъяс юкöнын, канму экология экспертиза, звер-пöткаöн да налысь олан гöгöртасöн вöдитчöмын, бурмöдöмын да видзöмын, вöралöмын да вöралан ресурсъяс видзöмын Россия Федерацияса субъектъяслöн канму власьт органъяслы, Министерстволысь тэчассö вынсьöдö Коми Республикаса Юралысь ва йитöдъяс юкöнын, канму экология экспертиза, звер-пöткаöн да налöн олан гöгöртасöн вöдитчöмын, бурмöдöмын да видзöмын, вöралöмын да вöралан ресурсъяс видзöмын канму политика нуöдысь да нормативнöй да инöда регулируйтысь олöмö пöртысь федеральнöй власьт лöсялана органъяскöд сёрнитчöмöн.»;

6) 9 пунктса 5 подпункт гижны тадзи:

«5) чинö индö да чинысь мездö урчитöм ногöн Министерстволöн веськöдлöмувса Коми Республикаса канму учреждениеясса юрнуöдысьясöс, кырымалö, вежö да дугöдö накöд уджалан сёрнитчöмъяс, а сiдзжöс сöгласуйтö урчитöм ногöн Коми Республикаса канму öтувъя предприятиеясса юрнуöдысьясöс чинö индöм да чинысь мездöм, а сiдзжö сöгласуйтö накöд уджалан сёрнитчöмъяс кырымалöм, вежöм да дугöдöм;».

Коснырева Е.Г., 7643 пас